Tpuspust tewwi-as-d imensi acku d taqeddact n uxxam n Yiburrufen seg wasmi i teǧǧel, teqqim-d ula d nettat ad testaɛfu tḥekku-as-d i Muḥ Terri ɣef lɛibad n taddart maca Muḥ Terri iruḥ ttaxmam-is ɣer wayen nniḍen yaɛreḍ ad icemmet nnif-is tsuɣ slan-d at uxxam kkren-d, ma d netta seg tugdin-nni yarwel ɣer teslent ad ikemmel aḥucu am wakken kra ur yeḍri, ciṭ kan aka yesla i laɛyaḍ mebɛid itbaɛ lewhi almi yewweḍ ɣer useqqif i Burrufen yufa nejmaɛen-d a kat taddert iwala yiwet n tmeṭṭut tjebed-d Tapuspsut imi tbɣa ad temmet, asmi iruḥ ad iseteqsi acu yeḍran iwala mmi-s n Lḥaǧ Burruf yettazal-d ɣur-s dɣa yefhem belli taqsiḍt-nni i yexdem akken mazal tefri, iruḥ ad yarwel isers-as-d mmi-is n Lḥaǧ Burruf tiyita yerwel srid ɣer tɛecuct-is, iɛedda ciṭ kan aka n wakud ataya yeɛna-t-id Cambi iḥecem-it yerna icreḍ fell-as ad isemmaḥ akk deg laḥq-is yerna ur yettɛawad ara ad yekcem axxam Iburrufen. Seg